CELEX: C2005/193/14
Language: el
Date: 2005-08-06 00:00:00
Title: Υπόθεση C-202/05: Αίτηση για την έκδοση προδικαστικής αποφάσεως που υπέβαλε το High Court of Justice (England and Wales), Chancery Division (Patents Court) με διάταξη της 20ής Δεκεμβρίου 2004, στην υπόθεση Yissum Research and Development Company of the Hebrew University of Jerusalem κατά Comptroller-General of Patents

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/8
            
         Αίτηση για την έκδοση προδικαστικής αποφάσεως που υπέβαλε το High Court of Justice (England and Wales), Chancery Division (Patents Court) με διάταξη της 20ής Δεκεμβρίου 2004, στην υπόθεση Yissum Research and Development Company of the Hebrew University of Jerusalem κατά Comptroller-General of Patents
   (Υπόθεση C-202/05)
   (2005/C 193/14)
   Γλώσσα διαδικασίας: η αγγλική
   Με διάταξη της 20ής Δεκεμβρίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 9 Μαΐου 2005, το High Court of Justice (England and Wales), Chancery Division (Patents Court), στο πλαίσιο της διαφοράς μεταξύ Yissum Research and Development Company of the Hebrew University of Jerusalem και Comptroller-General of Patents, που εκκρεμεί ενώπιόν του, ζητεί από το Δικαστήριο των Ευρωπαϊκών Κοινοτήτων την έκδοση προδικαστικής αποφάσεως επί των εξής ερωτημάτων:
   Η έκδοση προδικαστικής αποφάσεως του Δικαστηρίου των Ευρωπαϊκών Κοινοτήτων ζητείται επί των ακολούθων ερωτημάτων, που αφορούν την ερμηνεία του άρθρου 1, στοιχείο β', του κανονισμού (ΕΟΚ) 1768/92 του Συμβουλίου, της 18ης Ιουνίου 1992, σχετικά με την καθιέρωση συμπληρωματικού πιστοποιητικού προστασίας για τα φάρμακα (1) (στο εξής: κανονισμός):
   
               1)
            
            
               Στην περίπτωση που το κύριο δίπλωμα ευρεσιτεχνίας προστατεύει μια δεύτερη ιατρική εφαρμογή μιας θεραπευτικής ουσίας, τι νοείται ως «προϊόν» κατά το άρθρο 1, στοιχείο β', του κανονισμού και, ειδικότερα, διαδραματίζει η εφαρμογή της θεραπευτικής ουσίας οποιονδήποτε ρόλο ως προς τον ορισμό του «προϊόντος» για τους σκοπούς του κανονισμού;
            
         
               2)
            
            
               Προϋποθέτει η έννοια «σύνθεση δραστικών ουσιών ενός φαρμάκου» του άρθρου 1, στοιχείο β', του κανονισμού ότι κάθε συστατικό στοιχείο αυτής της συνθέσεως πρέπει να έχει θεραπευτική δράση;
            
         
               3)
            
            
               Υπάρχει «σύνθεση δραστικών ουσιών ενός φαρμάκου» στην περίπτωση που ένα από τα δύο συστατικά στοιχεία της συνθέσεως είναι μια ουσία με θεραπευτική δράση για συγκεκριμένη πάθηση και το άλλο συστατικό στοιχείο καθιστά δυνατή τη χορήγηση του φαρμάκου κατά τέτοιο τρόπο ώστε να έχει αποτελεσματικότητα το φάρμακο κατά της παθήσεως αυτής;
            
         
      (1)  ΕΕ L 182, της 2.7.1992, σ. 1.